เรื่องร้องเรียน: อาคารแฮปปี้แลนด์ เซ็นเตอร์ ตั้งอยู่ติดกับถนนแฮปปี้แลนด์สาย 2 มีลักษณะเป็นอาคารขนาดใหญ่พิเศษ ตามความใน กฏกระทรวง ฉบับที่ 33 ( พ.ศ. 2535 ) ออกตามความในพระราชบัญญัติควบคุมอาคาร พ.ศ. 2522 ในส่วนของการจัดการระบบกำจัดขยะมูลฝอยทางเจ้าของอาคารไม่ได้ปฏิบัติตามข้อกำหนดเรื่อง 1. ไม่ได้จัดทำผนังที่ต้องทำด้วยวัสดุถาวรและทนไฟ ซึ่งพื้นผิวภายในต้องเรียบและกันน้ำซึม 2.ไม่ได้ทำการป้องกันกลิ่นและน้ำฝน ไม่มีการระบายน้ำเสียจากมูลฝอยเข้าสู่ระบบบำบัดน้ำเสีย ไม่มีการป้องกันน่ำเข้า   ส่งผลกระทบต่อคุณภาพสิ่งแวดล้อมโดยรอบ กลิ่น และน่ำจากแหล่งขยะ เศษขยะ สัตว์และแมลงพาหะ กระทบต่อผู้อาศัยโดยรอบใกล้เคียง
การดำเนินการของเจ้าหน้าที่: สำนักงานเขตบางกะปิ โดยเจฝ่ายสิ่งแวดล้อมและสุขาภิบาล ได้เข้าดำเนินการ ตรวจสอบสถานที่จัดเก็บ/พักขยะของอาคารแฮบปี้แลนด์เซ็นเตอร์ ในชั้นต้นเจ้าหน้าที่พให้คำแนะนำพร้อมทั้งขอความร่วมมือในการการแก้ไขและให้หามาตรการป้องกันปัญหากลิ่น/สถานที่จัดเก็บขยะ มิให้สร้างความเดือดร้อนรำคาญกับประชาชนที่พักอาศัยบริเวณใกล้เคียง 1.ย้ายสถานที่จัดเก็บ/พักขยะให้อยู่ห่างจากสถานที่พักอาศัย 2.เมื่อทำการเก็บขนแล้วให้ทำความสะอาดด้วยน้ำยาฆ่าเชื้อ/น้ำยาEM โดยทันทีเพื่อลดปัญหากลิ่น ป้องกันสัตว์และแมลงนำโรค อย่างไรก็ดีจักให้เจ้าหน้าที่คอยติดตาม ตรวจสอบและกวดขันอย่างต่อเนื่อง เพื่อบรรเทาปัญหาความเดือดร้อนรำคาญของประชาชนให้หมดไป
ความเห็นของผู้แจ้ง: ขอบคุณครับ
พื้นที่: แขวงคลองจั่น เขตบางกะปิ กรุงเทพมหานคร